rlitschk/wikidir huggingface dataset:
Nancy Hower (* 11. Mai 1966 in Wyckoff Township, New Jersey) is en US-amerikaansche Film- un Theaterschauspelersche as ok Musikersche. Siet 2004 maakt se ok Filmen. Hower is in en Grootfamilie opwossen; se hett söss Bröder un twee Süsters. Se hett al in de High School op de Bühne stahn und füng dorna an, an de beropenen Juilliard School dat Fack Drama to studeern. Se harr eerst en poor regionale Optreden un füng an’n Wiehnachtsavend 1993 mit ehr eerst Stück in’n Manhattan Theatre Club ehr Loopbahn an, woneem se Andrea in The Years speelt hett. 1994 harr se ehr eerste Filmrull in den Feernseh-Thriller Insomnia. Ehr internatschonal bekanntste Rull hett se in de Feernsehreeg Star Trek: Voyager speelt. Dor weer se dat Kru-Liddmaat Ensign Samantha Wildman, de se in tosamen acht Episoden speelt hett. Bito speel se aver ok jümmer wedder op de Theater-Bühne, woneem se ok sülvst bi Theaterprodukschonen as Speelbaas’sche dat Seggen harr. 2004 hett Hower den Feernsehfilm Memron inszeneert un ok sülvst produzeert. De Film weer en Mischen ut Speelfilm un Dokumentatschoon, bi den se ok sülvst an de Kamera stünn, dat Dreihbook schreev un ok den Filmsnitt maakt hett. In den Film güng dat üm den
Ernst Peter Oppermann (* 3. Februar 1800 in Demost; † 3. Juni 1887 in Swartau) weer en ollnbörgschen Verwaltungsbeamten. Oppermann is 1800 in Demost boren. He hett Juristeree studeert, 1823 dat Tentamen un 1829 dat Examen maakt. 1823 is he Amtsauditer bi dat Amt Demost worrn un noch in dat sülve Johr tweten Kamersekretär bi de Kamer von dat Förstendom Lübeck in Eutin. 1837 is he as Amtsassesser in dat Amt Ollnborg wesselt. Von 1842 bet 1870 weer Oppermann Amtmann von dat Amt Landwörden in Deesdörp. He is to’n 1. November 1870 in Rohstand gahn. Oppermann weer verheiraadt mit Justine Louise (4. Juli 1806–28. August 1848). De beiden harrn den Söhn Carl Friedrich (12. Mai 1840–11. Juni 1917). Eilert Tantzen: Oldenburgische Försterchronik, 1650-1950. Isensee-Verlag, 2000, Sied 242 NLA OL Verzeichnis Staatsdienerverzeichnis Best. 1 Nr. 597 S. 46 Normdaten: GND: 1026673836 (OGND, AKS) | VIAF: 263491605 | Wikipedia-Personensöök
Johann Georg Amann (* 20. April 1794 in Hartwarden; † 7. September 1852 in Berne) weer en ollnbörgschen Verwaltungsbeamten. Amann is 1794 in Hartwarden as Söhn von Dorothea, borene Langreuther (1771–1837), un den Amtmann von dat Amt Hartwarden, Hinrich Jacob Amann (1748–1821), boren. In de eersten Johren hett Amann Ünnerricht von sien Vader kregen. To Michaelis 1809 is he denn op dat Gymnasium Ollnborg gahn un dor ünner Rekter Christian Wilhelm Ahlwardt glieks in de Prima kamen. He is bet Michaelis 1811 op dat Gymnasium bleven. Ut sien Studienplään is toeerst nix worrn, von wegen, dat de Franzosen dat Hartogdom Ollnborg innahmen un to en Deel von dat Departement von de Wersermünnen maakt harrn. De Vader harr sien Posten as Amtmann verloren un müss nu as Notar mit weniger Geld utkamen. Johann Georg keem trügg na Hartwarden un hett bi sien Vader de Geschäften as Notar kennenlehrt un för de Franzosen as Översetter arbeidt. To’n 16. Januar 1812 is he as Kontributschoonsinnehmer för de Kommun Abbehusen ernannt worrn. He hett dree Maand in Bremen bi’n Direkter för de direkten Stüürn arbeidt un hett an’n 23. März 1812 sien Amt in Abbehusen antreden. Nadem de Franzosen slahn weren, hett Amann sik
Ferdinand Carl von Biegen (* 1708 in Køge; † 1783) weer en däänsch-ollnbörgschen Verwaltungsbeamten. Von Biegen is 1708 in Køge op Seeland boren. He keem 1726 na Bremen op dat Gymnasium illustre un hett later Juristeree studeert. 1736 hett he von de Universität Kopenhagen den Dr. jur. kregen. He is 1734 würklichen Kanzlie- un Regerungsraad worrn un 1740 würklichen Justizraad. He weer von 1745 bet to sien Dood 1783 Landrichter un Amtsverwalter von dat Amt Landwörden in Deesdörp. Johann Philipp Cassel: Historische Nachrichten von der Reichsstadt Bremen ehemaligen Verbindung mit dem Lande Würden. 1770, Sied 4 Normdaten: GND: 134275772 (OGND, AKS) | VIAF: 8600645 | Wikipedia-Personensöök
Friedrich August Rüder (* 26. Januar 1762 in Eutin; † 8. Dezember 1856 in Leipzig) weer en düütschen Verwaltungsbeamten un Publizist. Rüder is 1762 as Söhn von Catharina Margarethe, borene Randahl (3. Februar 1739–28. Februar 1768), un den Amtmann Maximilian Heinrich Rüder (24. Januar 1721–5. Oktober 1801) in Eutin boren. He hett an de Universitäten Göttingen (inschreven an’n 10. April 1780) un Straßburg Juristeree studeert. Later weer he en poor Johr lang Privatsekretär von’n ollnbörgschen Minister Friedrich Levin von Holmer. 1792 is he Landsgerichtssekretär in Ollnborg worrn un weer von 1797 bet 1811 Amtsverwalter von dat Amt Landwörden in Deesdörp. 1811 is he Hypothekenbewohrer un Domäneninnehmer in Ollnborg worrn. In de Franzosentied, in de Noordwestdüütschland to dat Franzöösche Kaiserriek höört hett, weer Rüder von’n 6. Juni 1813 bet 25. Mai 1814 Maire (Börgermeester) von Hamborg. Nadem de Franzosen aftagen sünd, hett he dat Amt verloren un hett toeerst bet 1816 in Holsteen leevt. 1821 is he na Leipzig tagen un hett dor as Publizist arbeidt. He weer ünner annern von 1818 bet 1820 Rutgever von dat Oppositionsblatt, dat Friedrich Justin Bertuch grünnt harr, un na Gotthilf Heinrich Schnee sien Dood 1830 Rutgever von de Allgemeine landwirthschaftliche Zeitung. Na Rüder is
Freeherr Ludolph Karl Wilhelm Ludwig Adolf von Uslar-Gleichen (* 15. November 1823 in Malgarten; † 4. Januar 1897 in Hilmssen) weer en düütschen Verwaltungsbeamten. Von Uslar-Gleichen is 1823 as Söhn von Sophie, borene von Gronsfeld-Diepenbroick-Limpurg (13. November 1797–16. Oktober 1866), un Wilhelm Leo Georg Herbord von Uslar-Gleichen (2. April 1787–23. März 1859) in Malgarten boren. 1850 weer von Uslar-Gleichen Auditer bi dat Amt Wustrow un 1853 Hülpsarbeider bi de Landdrostie Hannover. He weer 1857 as Amtsassesser Verwalter von dat Amt Harsfeld, 1862 Amtassesser bi dat Amt Lüchow un bet 1867 Amtsassesser bi dat Amt Nuurten. 1868 bet 1871 weer he Amtshauptmann von dat Amt Lüchow un denn von 1877 bet 1882 Amtshauptmann von dat Amt Maanze. 1881 bet 1888 harr he dat Amt as Landraad von’n Kreis Krefeld. He hett an’n 12. Mai 1863 in Göttingen Auguste von Hinüber (6. März 1838–4. November 1919; Dochter von Justus von Hinüber) freet. De beiden harrn den Söhn Wilhelm Justus Karl Max (6. September 1866–28. August 1936). Von Uslar-Gleichen weer Ehrenridder von’n Johanniterorden. Genealogisches Handbuch des Adels. Bänn 92-111, C.A. Starke, 1989, Sied 356
De Smunt (Anas penelope) höört to de Familie vun de Aantenvagels mit to, un dor nu wedder to de Aanten an sik (Anas). Bröden deit he in’n Norden vun Eurasien vun Iesland bit na de Beringstraten hen. Wenn dat in’n Winter mit’n Frost losgeiht, treckt de Smunten in grote Schaar na Oostafrika, Zentralindien un Indochina. De Smunt warrt ok Lütje Aant, Pielaant, Schmeenk, Schmeet, Smeenk, Smeent, Smient, Sminke, Schmundt, Piepaant(e) un Quietscher nömmt. De Naam Smunt kummt in de Gegend vun Stood vör as „Schmundt“, in Westfreesland heet de Vagel „Smjunt“, in Noordfreesland warrt he „Smen“, „Smjen“ un „Smün“ nömmt. In de Nedderlannen heet he „Smient“. All düsse Naams schöllt ut sunnerliche Formen vun small/smahl/smee = lüttsch herleit wurrn sien. Tohopen mit „Aante“ hett dat denn „Smallaante“, up Düütsch „Schmilente“, up Nedderlannsch Smêend geven. Tohopentrocken un afslepen is tolest de „Smunt“ in siene allerhand Formen rutkamen. Bedüden deit düsse Naam an un for sik so veel, as „Lüttje Aante“. Dat stimmt so wiet, as se lüttjer is, as de Graue Aante. Man se is doch grötter, as en Kricke. „Piepaante“ is wohrschienlich ut dat Hoochdüütsche oversett, dor heet se „Pfeifente“. Dat betreckt sik just so up dat Ropen vun de
Ludwig August Schlüter (* 12. Juli 1797 in Reten; † 29. November 1881 in Hannover) weer en hannöverschen Verwaltungsbeamten. Schlüter is 1797 as Söhn von Elisabeth Marie, borene Stoltze (23. Mai 1757–23. Juni 1828), un den Amtmann Georg Friedrich Schlüter (20. Juli 1748–16. Januar 1806) in Reten boren. He hett an de Befre’ungskriege delnahmen un in de Slacht bi Waterloo fuchten. An’n 11. April 1818 hett he sik för en Studium von de Juristeree an de Universität Göttingen inschreven un is dor Maat von dat Corps Hannovera worrn. Na dat Studium is he in’n hannöverschen Verwaltungsdeenst gahn. He weer 1821 Auditer bi de Borgvaagdie Celle un 1823 Amtsassesser supernumerär in de Vaagdie Bissendörp. Von dor is he 1825 as Amtsassesser in dat Amt Knesebeck versett worrn. 1831 is he as Amtsassesser supernumerär Baas von dat Amt Addelborg ween un Amtmann worrn. Von 1837 bet 1847 weer he as Nafolger von Johann Caspar Peter Fischer Amtmann von dat Amt Willemsborg. Von 1846 bet 1866 weer Schlüter denn Oberamtmann von dat Amt Emden un Stadtkommissär von de Stadt Emden. Nadem he 1866 in Rohstand gahn is, hett Schlüter in Hannover leevt. 1856 hett he dat Indigenat von de Oostfreesch Landschap kregen. Kösener
De Rode Slubbaante (Anas platalea), ok Rode Slubbe oder Voss-Slubbe nömmt, is en Aart ut de Familie vun de Aantenvagels. Dor warrt se nu wedder to de Aanten an sik mit torekent. To de Slubbaanten höört de europääsche Slubbe, de Austraalsche Slubbaante un de Kapslubbe mit to. Dor is de Rode Slubbaante de lüttjest vun. Ehr Snavel is wat breeder, un lett, as en Lepel. Vunwegen fiene Lamellen kann düsse Snavel to'n Sichten vun Freten bruukt weern. De Rode Slubbe warrt as Link to de Kaneelaante ankeken, vunwegen datt se dor en poor Egenaarden mit deelt. Bi de Rode Slubbaante verscheelt sik Waart un Aante bannig. De Seken sünd alltohopen wat bruun vun'e Farv mit swattbrune Teken dor in. Man bi den Waart sünd Kopp un Hals hellbruun bit grau mit dünne swatte Streke dor intekent. An't Lief slaht de Feddern wat na rood hen, mit regelmatige dunkerbrune Stippels dor up. De Rode Slubbe is in Süüdamerika tohuse. Dor leevt se vun Buenos Aires in'n Norden bit runner na Füerland in'n Süden. 8-16 Paare vun de Rode Slubbe bröödt ok up de Falklandinseln. Dor tellt se to de Subantarktis ehre Vagelwelt mit to. De meisten Roden Slubbaanten leevt an Argentinien
Wobeta (ok Wubbeta) is een olen plattdüütschen Vörnaam för Deerns. Wobeta is de plattdüütsche Form vun den olen germaanschen Naam Wigberta. De sett sik, as dat bi germaansche Naams begäng is, ut twee Delen tohopen: Wig (Striet) un beraht (glinsterig; beröhmt). De Naam Wobeta weer in de Dörper rund um Bremen to ganz begäng. Man ok in dat Ommeland vun Grunneng un in Oostfreesland geev dat düssen Naam. In ole Listen un Urkunnen (un Graffsteen) finnt sik de Naam bi 1750 in Overneeland bi Bremen (Wubbeta) 1838 in Dunge (bi Lesum) (Wobeta) bi 1850 in Bremen (Wobeta) 1875 in Bunnendoor (Wobeta) De Naam Wobeta/Wubbeta kümmt noch in en ganze Masse anner Formen vor. Toeerst warrt de Naam afkört to Wobe, Wubbe, Wübbe oder ok Wiebe, denn warrt dor to'n Lüttjer maken noch een Diminutiv anbackt, so dat de Naam denn Wübbecke, Wiebke, Wübke oder Wubke heet. Een anner Form is Wiete. Dat sünd allens lütt maakte Formen vun den Naam Wobeta sien eersten Deel. Man dat gifft so'n Formen ok vun den tweeden Deel vun den Naam: Beta. Bi düssen Naam is nu de eerste Deel vun Wobeta wegbleven. Un dor gifft nu ok Diminutive vun: Beetjen oder Beetje. Dat
Friedrich Carl Heinrich Lodemann (* 22. Mai 1801; † 18. Oktober 1869 in Zeven) weer en düütschen Verwaltungsbeamten. Lodemann is 1801 as Söhn von Marie Dorothea, borene Holtzermann, un Franz Heinrich Lodemann boren. He hett later Juristeree studeert un is na dat Studium in’n hannöverschen Verwaltungsdeenst gahn. 1829 weer he Amtsassesser bi dat Amt Ollenstadt, 1831 bi dat Amt Neehuus un 1835 bi dat Amt Bleikd-Garz. 1837 bet 1838 weer Lodemann as Amtsassesser Verwalter von dat Amt Addelborg un is von dor as Amtsassesser in dat Amt Weener wesselt, wat he bet 1849 weer. Na’n Dood von Amtmann Eduard August Reinbold hett he 1849 övergangswies de Verwaltung von dat Amt Himmelpoorten övernahmen. Dat hett he bet 1852 daan, as Friedrich Christian Marschalck von Bachtenbrock dat Amt övernahmen hett. 1852 is he Amtsrichter von dat Amtsgericht Fambossel worrn, wat he bleven is, bet dat Gericht 1859 wedder oplööst worrn is. Lodemann hett an’n 9. November 1842 in Zittens Elise Christiane Marie Behn (19. Juli 1819–30. März 1877) freet. De beiden harrn de Kinner Cäcilie (* 13. Juli 1846), Philipp (22. Februar 1848–1. August 1909) un Elisabeth (* 21. August 1856). http://genealogie.eberhard-web.de/getperson.php?personID=I1338&tree=tree1
Dat Amtsgericht Fambossel weer en Amtsgericht in dat Königriek Hannover. Dat harr sien Seet in Fambossel. Dat Amtsgericht Fambossel weer dat Obergericht Celle överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Fambossel is dor denn blangen dat Amt Fambossel nee schapen worrn. De Amtsgerichtsbezirk bestünn ut de Gemenen von de Vaagdie Fambossel binnen dat Amt Fambossel: Adolphsheid, Bookhorn, Bommessen, Bössel, Düsshorn, Ettenbossel, Fambossel, Hartem, Kreelen, Kraug, Öberho, Öberndörpmark, Örbke, Ostenholt, Rierde, Westenholt, Baukel, Derpmark, Öber- un Ünnereinzingen, Fischendörp, Fuhrhop, Jettbrauk, Mengbossel, Riep, Westendörp, Anboergemeen Westendörp, Winkelhusen, Wolten, Good un Gemeen Wens. Dat Amtsgericht Fambossel is 1859 jüstso as dat Amt Fambossel oplööst worrn. Von 1859 af an weer dat Amtsgericht Wasra för den Gerichtsbezirk von dat Amtsgericht Fambossel mit tostännig. 1852–1859: Friedrich Carl Heinrich Lodemann List von de Amtsgerichten in dat Königriek Hannover Hannoversche Gesetzgebung über Staats- und Gemeinde-Verwaltung, 1852, S. 32, 103-104 online
Friedrich Wilhelm von Bobers (* 26. Mai 1819 in Stood; † 4. Oktober 1878 in Hannover) weer en düütschen Jurist. Von Bobers is 1819 as Söhn von Karoline Ulrike, borene von Arentsschild (1784–1849), un Karl Ludwig von Bobers (15. April 1773–27. Februar 1856) in Stood boren. He hett Juristeree studeert un is na dat Studium in’n hannöverschen Verwaltungsdeenst gahn. Von Bobers weer 1846 Auditer bi dat Amt Fürstenau un 1850 Amtsassesser bi dat Amt Nuurten. Nadem 1852 dat Amtsgericht Solzhusen nee billt worrn is, is he in’n Justizdeenst wesselt un hett as Gerichtsassesser dat Leid von dat Gericht övernahmen. Nadem dat Amtsgericht Solzhusen 1859 wedder oplööst worrn is, keem he as Amtsrichter an dat Amtsgericht Winsen. In’n Januar 1867, kort nadem Prüßen dat Königriek Hannover annekteert harr, is von Bobers in Rohstand gahn. He hett in Nuurten Johanna Beckmann († 27. März 1857) freet. De beiden harrn de Dochter Laura Friederike Wilhelmine (* 17. März 1850). Justiz-Ministerialblatt für die preußische Gesetzgebung und Rechtspflege. Band 29 Decker, 1867, Sied 18 Gothaisches genealogisches Taschenbuch der adeligen Häuser. Deel 2, J. Perthes., 1941, Sied 49
Rethschuer (hoochdüütsch Rethscheuer) is en Hoff in de Gemeen Haunstörp (Samtgemeen Scharnbääk) in’n Landkreis Lümborg, Neddersassen. De Oort hett polietsch fröher tohoop mit Mariendal en Goodsbezirk billt, höört vondaag aver bi Haunstörp mit bi. De Hoff liggt in de Masch von de Elv, de blots een Kilometer in’n Noordoosten langsflütt. Liekers flütt dat Water ut dat Rebeed över Gravens na Süden af na de Maschwettern. De Naveröörd sünd Haunstörp in’n Noorden, Sassendörp in’n Oosten, Bullendörp in’n Süüdoosten, Echen in’n Süüdwesten un Addelborg in’n Noordwesten. De Hoff is as Vörwark grünnt worrn. 2007 is an’n Westrand von’n olen Hoff Rethschuer en neet Borebeed mit 40 Boplätz utwiest worrn. In de Franzosentied von 1810 bet 1814 hett de Oort to de Mairie Addelborg in’n Kanton Bewick höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Addelborg tohöört un denn von 1859 bet 1885 to dat Amt Lüün. Na 1885 weer dat in’n Kreis Lümborg, de 1932 mit’n Kreis Bleikd to’n grötteren Kreis Lümborg tohoopslaten worrn is. De Oort is an’n 1. März 1974 mit de Gemeenreform in Neddersassen Deel
Bokeloh is de hoochdüütsche Naam von Boukloh, Oort in de Stadt Meppen in’n Landkreis Eemsland, Neddersassen, Baukelo, Oort in de Stadt Wunsdörp in de Region Hannover, Neddersassen. Bokeloh is de Familiennaam von Dieter Bokeloh (* 1942), düütschen Skispringer, Jonas Bokeloh (* 1996), düütschen Radsportler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johann Joseph Jansen (* 20. Juli 1829 in Aken; † 5. Februar 1905 in Düsseldörp) weer en düütsch Landschapsmaler vun de Düsseldörper School. In dat Öller vun 17 Jahren truck Jansen nah Düsseldörp. Dor studeer he Maleree an de Königlich Preußischen Kunstakademie. In de Johren 1847 bit 1850 weer he Schöler in de Landschapterklass vun Johann Wilhelm Schirmer. Studienreisen hemm hüm tonächst in Landschapen an Rhien un Mosel führt, later in de Swiezer un Bayerische Alpen. Af 1850 stell he in verscheeden düütsch Galerien ut, af 1870 up Berliner Akademie-Utstellungen, 1872 in Wien. Kaiser Wilhelm I. hett 1880 sien Gemälde Oschinen-See köfft. Jansen hett de Landschapsmalerin Luise Siebke (1835–1912) heiraadt, de anfangs sien Schölerin ween weer. Hör 1871 in Düsseldörp boren Dochter Emilie wurr en Blömen- un Stilllevenmalerin. Gebirgssee, 1870 Motiv aus Meiringen, 1872 Wanderer auf einer Brücke im Hochgebirge, 1876 Die Burgruine Balduinstein, 1885 Motiv aus dem Chamonix-Tal, 1890 Dorf am Gebirgsbach, 1895 Wasserfall in alpiner Landschaft, 1898 Blick auf den Vierwaldstättersee, 1900 Heranziehendes Gewitter am Brienzer See Das Wetterhorn Via mala Auf der Engstelenalp in der Schweiz Cochem an der Mosel Beistein an der Mosel Kaub am Rhein Die Postkutsche vor Burg Greifenfels Romantische Rheinlandschaft Landschaft in Abendstimmung
Carl August Bruno Wellenkamp (* üm 1820 in Hilmssen; † na 1888) weer en düütschen Verwaltungsbeamten. Wellenkamp is üm 1820 as Söhn von’n Oberlandbomeester Clamor Adolf Theodor Wellenkamp in Hilmssen boren. He hett von Oostern 1838 af an Juristeree an de Universität Göttingen studeert un is dor Maat von dat Corps Hannovera ween. Na dat Studium güng he in’n hannöverschen Verwaltungsdeenst. Wellenkamp weer in de Tied 1839 bet 1842 Auditer bi dat Amt Wöltingerode. 1843/1844 weer he Amtsassesser supernumerär bi dat Amt Bilderlah un 1846 Amtsassesser supernumerär bi dat Amt Leer. 1850 weer he as Amtsassesser supernumerär Börgermeester von Elljeroe. 1852 hett Wellenkamp för korte Tied opdragswies dat Leid von dat Amt Syke övernahmen, weer denn von 1852 bet 1859 Amtmann von dat Amt Brinken un von 1859 bet 1863 Amtmann von dat Amt Esens. He is 1863 Amtmann von dat Amt Achem worrn. Nadem Prüßen 1866 dat Königriek Hannover annekteert hett, hett sik de Titel von den Posten von Amtmann op Amtshauptmann ännert. 1883 is he as Amtshauptmann na dat Amt Soltau wesselt un as to’n 1. April 1885 de Ämter in Kreise ümwannelt worrn sünd, weer he de eerste Landraad von’n Kreis Soltau. Dat is he bet 1888
August Varenius (* 1663 in Rostock; † 1729 in Wismer) weer en düütschen Pädagoog un Beamten. Varenius is 1663 as Söhn von’n Theoloog August Varenius (20. September 1620–15. März 1684) in Rostock boren. He weer 1680 un 1681 Defendent an de Universität Rostock un hett 1784 en Afsluss as Magister maakt. He weer denn von’n 13. November 1691 bet 10. Februar 1693 Rekter von dat Athenaeum in Stood. In’n Februar 1693 is he mekelborg-swerinschen Kamersekretär un in’n Mai 1703 Kamerraad worrn. An’n 7. Oktober 1716 hett he dor üm beden, as Kamerraad entlaten to warrn un hett denn en Steed in Ossenbrügge annahmen. Nils Werner Fritzel: Der Stader Raum zur Schwedenzeit. Stoder Geschichts- un Heimatvereen, Stood 1976, Sied 125 Promotschoon to’n Magister von August Varenius in dat Rostocker Matrikelportal Johann Hinrich Pratje: Die Herzogthümer Bremen und Verden. Gerhard Wilhelm Rump, 1757, Sied 434 Mecklenburgische Jahrbücher. Bänn 13-14, Swerin 1848, Sied 211 Normdaten: GND: 122351835 (OGND, AKS) | VIAF: 18103178 | Wikipedia-Personensöök
Dietrich Cornelius Mülder (* 12. Mai 1861 in Bunn; † 14. Oktober 1947 in Stood) weer en düütschen Gymnasiallehrer un Ooldphiloloog. Mülder is 1861 as Söhn von en Schoolmeester in Bunn boren. He hett 1880 dat Abitur an dat Gymnasium Lingen maakt un denn an de Universitäten Tübingen un Göttingen ole Spraken un Geschicht studeert. In siene Studententied is he 1880 Maat von de Tübinger Burschenschaft Derendingia worrn. Na dat Referendariat in Auerk 1886/1888 hett he as Lehrer in Leer, Ossenbrügge, Veern un Hilmssen Ünnerricht geven. In Hilmssen hett he 1899 Helene Klopp (1879–1962) freet. De beiden harrn 3 Kinner, Jürgen (1899–1986), Luise (1903–1996) un Dietrich Mülder (1906–2000). 1909 is Mülder Direkter von dat Willems-Gymnasium in Emden worrn. In’n Eersten Weltkrieg weer Mülder Hauptmann. 1917 hett he de Steed as Direkter von dat Athenaeum in Stood övernahmen. Dor is he bet to sien Rohstand 1926 bleven. Blangen de Arbeid as Lehrer un Direkter hett Mülder en groten Barg wetenschopliche Opsätz schreven. Sien Intressen hebbt von’n middelöllerlichen Dichter Albrecht von Johansdorf bet to Homer reckt. Mülder hett twee Böker schreven, de druckt worrn sünd: Die Ilias und ihre Quellen (1910) un de woll eerste düütsche Prosaöversetten von de Odyssee in de
Georg Wilhelm Helwig Sinold von Schütz (* 1683; † 16. Juni 1740) weer en düütschen Verwaltungsbeamten un Diplomat. Von Schütz is 1683 as Söhn von Hélène, borene de Lescours, un Ludwig Justus von Schütz († 1709) boren. 1712 is he Kamerjunker worrn, later Kamerherr an’n Hoff in Hannover. 1713 bet 1714 weer he Gesandten von dat Kurförstendom Hannover in Grootbritannien. He weer von 1729 bet to sien Dood 1740 as Landdrost tostännig för de Ämter Horborg, Winsen, Willemsborg un Mesborg. Von Schütz hett an’n 29. September 1717 Maria von Wedel († März 1740) freet. He is 1740 ahn Kinner doodbleven.
Johann Wilhelm Reinbeck (* 1691; † 24. August 1764 in Neehuus) weer en düütschen Verwaltungsbeamten. Reinbeck is 1691 as Söhn von Margaretha, borene Raabe (26. Juli 1661–üm 1710), un Johann Reinbeck (15. Januar 1640–2. Juli 1704) boren un an’n 8. März 1691 in Lümborg döfft worrn. Reinbeck is 1729 Amtmann in dat Amt Kraak un Sülsdörp worrn un 1740 von dat Amt Neehuus. 1750 hett he den Charakter von en Oberamtmann kregen un is bet to sien Dood 1764 in Neehuus bleven. He harr mit Sara Theodora von Ramdohr (üm 1708–üm 1756) de Dochter Eleonora Fridericia Reinbeck (28. September 1730–5. September 1800). http://www.online-ofb.de/famreport.php?ofb=NLF&ID=I5844 Normdaten: GND: 1035120364 (OGND, AKS) | VIAF: 302565582 | Wikipedia-Personensöök
August Christoph Adolf Michaelis (* 11. März 1813 in Hannover; † 18. Juli 1892 ok dor) weer en düütschen Verwaltungsbeamten. Michaelis is 1813 in Hannover boren. Von’n 17. April 1828 bet 7. September 1833 weer he op de Kloosterschool Ilfeld un hett na de School Juristeree studeert. Sien Dr. jur. hett he 1844 maakt. He güng denn in’n hannöverschen Verwaltungsdeenst. Michaelis weer von 1848 bet 1855 Börgermeester von Zellerfeld. He is dor 1855 Amtsassesser worrn un 1862 Amtmann bi dat Amt Zellerfeld. Nadem Prüßen 1867 dat Königriek Hannover annekteert hett, hett sik sien Charakter op Amtshauptmann ännert. Michaelis is 1872 as Amtshauptmann in dat Amt Neehuus wesselt. Üm 1880 rüm is he in Rohstand gahn. Jahresbericht über die Königliche Klosterschule zu Ilfeld. Göttingen 1906, Sied 42